पंजाब में मिलावटी कुट्टू खाने से 100 लोग बीमार  
पंजाब के फिरोजपुर ज़िले के अबोहर में कुट्टू के आटा से बना प्रसाद खाने से 100 लोग बीमार पड़ गए हैं। उन्हें अस्पताल में भर्ती कराया गया है।
मिलावटी कुट्टू का आटा खाने से बीमार होने के मामले में गाज़ियाबाद पुलिस ने धनेजा आटा चक्की के मालिक ओमप्रकाश धनेजा को गिरफ्तार किया है। मंगलवार को दिल्ली पुलिस ने मंडोली में नंदू मसाला मिल के मालिक नंद किशोर को गिरफतार किया था। नंद किशोर की बुधवार को दिल्ली के कड़कड़डूमा कोर्ट में पेशी है।  वहीं पंजाब के फिरोजपुर ज़िले के अबोहर में कुट्टू के आटा से बना प्रसाद खाने से 100 लोग बीमार पड़ गए हैं। उन्हें अस्पताल में भर्ती कराया गया है। इन सभी लोगों ने चक्कर आने उल्टियां या पेट दर्द की शिकायत की थी। इसके अलावा चंडीगढ़ के पास डेराबस्सी में भी 5 लोग कुट्टू का आटा खाने से बीमार पड़ गए हैं। स्वास्थ्य विभाग ने इस आटे के सैंपल जांच के लिए आगे भेजे हैं।